Den lille landsbyen Douliana ligger langt oppi oliven-lundene, idyllisk og fredelig. Hyggelige omgivelser, men påkrevet med kjøretøy fra første stund. Verten er imøtekommende, vi ankom midt på natten og det var helt greit. Likedan fikk vi beholde leiligheten hele dagen når vi hadde sen avreise hjemover.
Ren og pen leilighet, nok håndklær til bruk i basseng og dusj, vi hadde bare med oss strand-håndklær hjemmefra. Bassenget var passe stort til en morgendukkert, og avkjøling. Solsenger rett utenfor, og en liten frokost-veranda med bord og stoler. Leiligheten ble rengjort midt i oppholdet når vi var der en uke, pluss for det. Tilgang til vaskemaskin var også fint.
Vi spiste middag på tavernaen rett ovenfor leiligheten, praktisk og koselig. Hvis man ønsker større variasjon i spisemulighetene må man ha bil og reise til Kalyves eller en annen by. Med litt bedre planlegging fra vår side, kommer vi gjerne tilbake til dette stedet.